ВЪПРОСИ И ОТГОВОРИ ПО ПРОЦЕДУРА

№ BG161PO003-1.1.05 „Разработване на иновации от стартиращи предприятия"
ОТГОВОР НА ВЪПРОС № 125  

ПОЛУЧЕН НА 09.06.2012г.    

И ПУБЛИКУВАН НА 03.07. 2012 г.  

ВЪПРОС № 125
      Здравейте,

Имам въпроси, свързани с кандидатстване по процедура BG161PO003-1.1.05 „Разработване на иновации от стартиращи предприятия" и подаване на формуляр А2, които ще намерите в приложения файл.

 

Въпроси по процедура BG161PO003-1.1.05 „Разработване на иновации от стартиращи предприятия":

· Дали осигуровките, които са за сметка на работодателя и са допустим разход по процедурата,  се начисляват върху избраното възнаграждение? Т.е при възнаграждение (3-пъти минималния осигурителен доход за дадена професия) 1000 лв.  и осигурителни вноски за сметка на работодателя 300 лв.  - надбавят ли се осигуровките за сметка на работодателя към възнаграждението или са включени в тези 1000 лв. (Повод за въпроса ми е отговор на въпрос № 82, в рубрика „Въпроси и отговори”,  където сте посочили, че определеното по процедурата максимално равнище на разходите за възнаграждения на квалифициран персонал до 3 пъти праговете, определени в Минималния осигурителен доход по основни икономически дейности не включва здравни и осигурителни вноски за сметка на работодателя.)

· Както е видно от отговор на въпрос № 109, т.5, за да бъде взет под внимание експертния потенциал на кандидата (не управленския), е възможно той да бъде нает към момента на подаване на проектното предложение на договор за управление, като бъде посочено, че към момента на подписване на договор с Управляващия орган, ще бъде назначен на трудов договор? Конкретно, за собственик на ЕООД, назначен с договор за управление и носител на управленския и експертен капацитет, този капацитет (управленски и експертен) ще бъде ли взет под внимание при оценката на проектното предложение,  ако е посочено изрично,  че ще бъде назначен на трудов договор при подписване на договор за финансиране?     

· Възможна ли е промяната на кандидатстващата фирма от ЕООД в ООД – привличане на нов съдружник между подаването на формуляра за предварителен подбор А1 и подаването на проектно предложение А2?

· Възможна ли е смяната на избор на консултантска фирма за изготвяне на проектното предложение между подаване на формуляр за предварителен подбор А1 и подаването на проектно предложение А2?

Оставам с уважение:

 

Петя Божкова    
09.06.2012 г.  
ОТГОВОР № 125 

1. Определеното по процедурата максимално равнище на разходите за възнаграждения на квалифициран персонал до 3 пъти праговете, определени в Минималния осигурителен доход по основни икономически дейности и квалификационни групи професии за годината на кандидатстване, не включва здравни и осигурителни вноски за сметка на работодателя. При изпълнение на проекта всички данъци и осигуровки, които служителят, нает на трудов договор дължи, съгласно българското законодателство, са за негова сметка.    
2. Съгласно т.2.3.1.2 „Специфични допустими разходи“ от Насоките за кандидатстване, допустими разходи към настоящата процедура са разходите за възнаграждение на квалифицирания персонал не надвишаващи 3 пъти праговете на минималния размер на осигурителния доход по основни икономически дейности и квалификационни групи професии за годината на кандидатстване, плюс здравните и осигурителните вноски за сметка на работодателя. 

Експертния потенциал на персонала ще бъде взет предвид при условие, че лицата бъдат наети към момента на подаване на проектното предложение на трудов договор, договор за управление или граждански договор, при условие че е предвидено експертът/ите да бъдат наети (чрез трудов договор) за да участват в изпълнението на дейностите по проекта
3. На етап подаване на пълното проектно предложение е допустимо извършването на промени и корекции в икономическия статут на дружеството-кандидат в сравнение с първоначално посочения статут във Формуляра за предварителен подбор.
4. При избора на изпълнител на услугата по изготвяне на проектното предложение по настоящата процедура, независимо от стойността на разходите за консултантски услуги по изготвяне на проектните предложения по процедурата, кандидатите са длъжни да съберат не по-малко от 3 оферти, които съдържат техническо и финансово предложение, с оглед спазване на принципите за добро финансово управление, като се съобразят и с допълнителните указания, представени в Глава III от Оперативното ръководство за изпълнение на проектите, разработено за целите на настоящата процедура. 

Договорът с избрания изпълнител на консултантските услуги по изготвяне на проектното предложение следва да бъде сключен преди датата на подаване на проектното предложение по процедурата и след датата на обявяване на настоящата процедура за подбор на проекти. Дейностите за консултантски услуги трябва да бъдат извършени в периода след обявяване на настоящата процедура до подаване на проектното предложение.

